open-index/open-wikipedia-markdown huggingface dataset:
کیپیور

**کیپیور** (; ))
کاؤنٹی ویکلو، جنوبی ڈبلن میں ایک گرینائٹ پہاڑ ہے۔ یہ ڈبلن شہر سے قریب ہونے کی وجہ سے پہاڑی پر چڑھنے اور بیرونی تفریحی سرگرمیوں کے لیے مشہور ہے۔

## حوالہ جات

زمرہ:کاؤنٹی ویکلو کے پہاڑ اور پہاڑیاں
زمرہ:جنوبی ڈبلن (کاؤنٹی) کے پہاڑ اور پہاڑیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
سالاردو ییونی

**سالاردو ییونی** 
  کو نمک لا صحرا بھی کہا جاتا ہے۔ یہ سطح سمندر سے 3650 میٹر بلند ہے۔ یہا ں کا درجہ حرارت منفی 3 ڈگری سینٹی گریڈ سے 20 ڈگری سینٹی گریڈ تک رہتا ہے۔ سالاردو ییونی کا رقبہ 10582 مربع کلومیٹر ہے۔ یہاں دنیا بھر  میں موجود لیتھیم کے 50 فیصد سے 70 فیصد ذخائر ہیں۔ بولیویا میں یہ سب سے بڑا سیاحتی مقام ہے۔
## مزید دیکھیے
* گریٹ سالٹ لیک

## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
ڈنڈرم، ڈبلن

تصغیر|ڈنڈرم، ڈبلن

**ڈنڈرم** () (, *پہاڑی قلعہ*) دراصل ایک قصبہ تھا جو اب ڈون لاری–ریتھڈاون میں ڈبلن، جمہوریہ آئرلینڈ کا ایک مضافاتی علاقہ ہے۔

## بیرونی روابط
*  Airfield House
* Dundrum College of Further Education
* St Tiernan's Community School

زمرہ:ڈون لاری–ریتھڈاون میں ٹاؤن اور گاؤں
زمرہ:ڈنڈرم، ڈبلن
زمرہ:ویکی ڈیٹا سے مختلف مختصر وضاحت
زمرہ:ڈون لاری–ریتھڈاون میں مقامات
زمرہ:کاؤنٹی ڈبلن
ڈبلن، فلوریڈا

**ڈبلن** () ریاستہائے متحدہ کی ریاست فلوریڈا کی لیک کاؤنٹی کا ایک انانکارپوریٹڈ علاقہ ہے۔

## حوالہ جات

زمرہ:فلوریڈا میں انانکارپوریٹڈ علاقے
موسم بہار ( بچوں کے لیے مضمون )

عام رائ

پاکستا ن میں بہا ر کا مو سم  قا بل  دید ہے۔بہا ر میں اگر دیکھیں تو یو ں محسو س ہو تا ہے کہ  رنگو ں کی بہا ر آ گئی ۔ ہر طر ف  مختلف رنگ، با غ کی فضا ئیں  معطر اور پھو لو ں  کا جو بن قابل دید ہو تا ہے ۔ کلی ایک تبسم  کے لیے جو انی لٹادیتی ہے اور اسے ذرا بھی افسوس نہیں  ھو تا ۔ اسلام آبا د میں جشن بہا ر کے سلسلے میں پھو لو ں کی نما ئش منعقد ہوتی ہے  ہما رے وطن میں مو سم بہا ر انتہا ئی خوبصورت اند از لیے آتا ہے موسم بہا ر کا ئنا ت کا ایک انمول عطیہ ہے  اس مو سم میں حسن وجمال حقیقی معنوں میں بے نقاب نظر آتاہے ۔ خالق کائنا ت کا حسن   آنکھو ں کے سا منے موجود نظرآتا ہے ۔ آزادی کو بھی بہار سے تشیہ دی جا تی ہے ۔ دعا ہے کہ رب اللعا لمین ہمارے وطن پاکستان کو بہار کی طر ح روشن خوشگوار رکھے ۔ اور ہم  سب کو الیسی بہاریں نصیب کرے ۔ آمین   موسم بہار ترقی خوشی ، خوش حالی، امن وسکون اور آزادی کی علامت ہے۔

خصوصیات

موسم  بہار میں ہر طرف سبزہ ہی سبزہ نظرآتا ہے۔ بہار کے موسم میں پرندوں کی بڑی چہچاہٹ اورشور ہوتا ہے۔موسم بہار کی آمد سے ہر طرف رونق اورچہل پہل شروع ہو جاتی ہے۔ لوگ اس موسم  اور آب وہوا  سے بہت متاثر ہوتے ہیں۔ صبح کے وقت لوگ کھلے میدانوں اور پارکوں میں ورزش کرتے ہیں۔ اور ٹھنڈی ٹھنڈی ہوا سے لطف اندوز ہوتے ہیں۔جونہی موسم بہار شروع ہوتا ہے تو بارشوں کا سلسلہ شروع ہوجاتا ہے۔ بارشوں کی وجہ سے فصلوں کی پیداوار میں بھی اضافہ ہوجاتا ہے۔ اس کے علاوہ صبح کے وقت جب سورج طلوع ہوتا ہے تو شبنم کے قطروں پر جب سورج کی کرنیں پڑتی ہیں تو یہ قطرے موتیوں کی طرح چمکتے ہیں۔ ہمارے لیے موسم بہار خدا  کی ایک عظیم نعمت ہے۔
جان ویسلی

**جان ویسلی** 17جون 1703ء سموئیل اورسوسنہء ویسلی کے ہاں انگلستان میں پیدا ہوئے۔ آپ کے والد سموئیل ویسلی ایک مسیحی مبلغ تھے اور آپ کی والدہ اپنی حکمت اور ذہانت کی وجہ سے مشہور تھیں ۔ آپ ایک انگریزی پادری  اورالٰہیات دان  تھے۔ آپ کا تعلق چرچ آف انگلینڈ سے تھا۔ آپ کی تخصیص بطور ڈیکن 1725ء میں ہوئی ۔ جان ویسلی کی بیوی کا نام میری ویزائل تھا۔ آپ نے ہمراہ اپنے بھائی چارلس ویسلی اور جارج وائٹ فیلڈ  کے میتھوڈسٹ ازم کی بنیاد رکھی ۔ آپ 2 مارچ 1791ء میں خالقِ حقیقی سے جاملے ۔
## ابتدائی زندگی
## میتھوڈسٹ تحریک
## تصانیف
## حوالہ جات

زمرہ:مسیحی مذہبی رہنما
زمرہ:انگلیکان مقدسین
زمرہ:مفسرین بائبل
روزنامہ انقلاب، لاہور

**روزنامہ انقلاب** غیر منقسم ہندوستان کا اردو زبان میں نکلنے والا ایک روزنامہ اخبار تھا جسے 1927ء میں مولانا غلام رسول مہر اور مولانا عبد المجید سالک نے برطانوی راج میں لاہور سے جاری کیا۔

فنِ صحافت کے نقطہ نگاہ سے دیکھا جائے تو انقلاب اُس دور کا بہترین اردو روزنامہ تھا۔ ٹھوس اور مدلل اداریے، اعلیٰ پائے کے مقالے، سنجیدہ اور پُر از معلومات شذرات، بڑے بڑے شعرا کی نظمیں، دل چسپ حقائق و معلومات، دنیائے اسلام کے جرائد سے اخذ شدہ مقالے اور خبریں، ملکی اور غیر ملکی خبر رساں اداروں کی سروس، مقامی خبروں کی رپورٹنگ کا خصوصی اہتمام، اعلیٰ درجے کی کتابت اور طباعت نے اس روزنامہ کو چار چاند لگا دیے تھے۔

## تاریخ
مارچ، 1927ء کا ذکر ہے، روزنامہ زمیندار کی مالی حالت خستہ ہونے کی بنا پر ارکانِ عملہ کی تنخواہیں رکنے کے سبب عملہ نے ہڑتال کر دی اور ہڑتال کے بعد سارا عملہ مستعفی ہو گیا۔ اس عملے کے رہنما مولانا غلام رسول مہر اور مولانا عبد المجید سالک تھے۔ دونوں نے فیصلہ کیا کہ ایک نیا روزنامہ جاری کیا جائے اور سرمائے کے لیے بعض احباب سے قرضِ حسنہ حاصل کیا جائے ۔ پروفیسر سید عبد القادر شاہ، حکیم فقیر محمد چشتی، حکیم محمد حسن قریشی، استاد اللہ بخش آرٹسٹ، چودھری محمد حسین اور دوسرے حضرات کی مدد سے سوا تین ہزار روپیہ جمع ہو گیا۔ ایک ذاتی دوست دیوان آتما نند شرر نے پانچ سو روپیہ دیا۔ اس طرح پونے چار ہزار روپے کی رقم سے نئے اخبار کے اجرا کا اعلان ہوا۔ علامہ محمد اقبال کے ہاں ایک نشت کا اہتمام کیا گیا، وہیں اخبار کا نام انقلاب تجویز ہوا۔  مولانا غلام رسول مہر اور مولانا عبد المجید سالک 21 مارچ 1927ء کو زمیندار سے نکلے اور 4 اپریل 1927ء کو انقلاب پورے ساز و سامان سے آراستہ ہو کر اُفق صحافت پر رونق افروز ہو گیا۔ اس کی پیشانی پر یہ شعر درج تھا:



روزنامہ انقلاب 2 اپریل 1927 کو جاری ہوا تھا۔ کیوں کہ تاریخ دو دن بعد کی ڈالی جاتی تھی اس لیے پیشانی پر 4 اپریل درج ہے، لیکن پرچہ 2 اپریل کو بعد دوپہر مارکیٹ میں آیا۔ ان دنوں تمام اخبارات بعد دوپہر ہی مارکیٹ میں آتے تھے۔بارہ صفحات پر مشتمل پہلا شمارہ 10,000 کی تعداد میں چھپا اور ہاتھوں ہاتھ بک گیا۔ دو دن کے وقفے کے بعد اخبار دوبارہ جاری ہوا۔ 1927 کا ربیع الاول ستمبر کے مہینے میں وارد ہوا اور انقلاب نے اپنا بیس صفحات پر مشتمل پیغمبر نمبر 9 ستمبر کو شائع کیا۔اخبار 1949ء تک مسلسل نکلتا رہا۔ **افکار و حوادث** کے عنوان سے  فکاہیہ کالم بھی روزنامہ زمیندار سے روزنامہ انقلاب میں منتقل ہو گیا۔ اس اخبار کے کے کئی خاص نمبر بھی نکالے گئے جن کے مواد کو دیکھ کر یوں محسوس ہوتا ہے کہ یہ اخبار کے نمبر نہیں، عظیم سیاسی، علمی اور ادبی شاہکار ہیں۔ تین سال تک سالنامے بھی نکلے، جو سوا سوا سو صفحات پر مشتمل ہوتے تھے۔ 

## حوالہ جات

زمرہ:بھارت میں 1927ء کی تاسیسات
زمرہ:پاکستان کے کالعدم اخبارات
زمرہ:پاکستان میں شائع ہونے والے اردو اخبارات
زمرہ:پاکستان سے شائع ہونے والے روزنامے
زمرہ:پاکستان میں 1949ء کی تحلیلات
زمرہ:ویکی ڈیٹا سے مطابقت رکھنے والی مختصر تفصیل
جڑواں شہر

[تصغیر|[ایران کے شہر اصفہان میں خیابان کوالالمپور]]

**جڑواں شہر** () قصبوں، شہروں، کاؤنٹیوں، اوبلاستوں، پریفیکچوروں، صوبوں، علاقوں، ریاستوں اور یہاں تک کہ ممالک کے درمیان جغرافیایی اور سیاسی طور پر مختلف علاقوں میں ثقافتی اور تجارتی تعلقات کو بڑھانے کے لیے قانونی یا سماجی معاہدے کی ایک شکل ہے۔ 

## حوالہ جات

## بیرونی روابط

* European congress on citizenship and twinning
* Germany and the town twinning movement
* Town twinning in Europe's municipalities, towns and regions
* Twinning in Europe
* UK Town Twinning Portal
* 

زمرہ:بلدیاتی بین الاقوامی تعلقات
زمرہ:بین الاقوامی تعلقات
زمرہ:شہر بلحاظ قسم
زمرہ:شہروں کی اقسام
زمرہ:ویکی ڈیٹا سے مطابقت رکھنے والی مختصر تفصیل
زمرہ:سفارتکاری
زمرہ:آباد مقامات
طافو

**الطاف حسین** جو عام طور پر **طافو** یا **استاد طافو** کے نام سے جانے جاتے ہیں لاہور سے تعلق رکھنے والے ایک پاکستانی موسیقار تھے، جن وجہ شہرت طبلہ ہے۔ استاد طافو موسیقی کا آلہ *طبلہ* بجانے میں ماہر تھے۔ استاد طافو پاکستان میں کوک اسٹوڈیو سے بھی وابستہ رہے ہیں۔  وہ موسیقار، طارق طافو، تنویر طافو اور سجاد طافو کے والد تھے۔

## ابتدائی زندگی اور کیریئر
استاد طافو لاہور، پاکستان میں ایک موسیقار کے گھرانے میں پیدا ہوئے۔ طافو نے اپنے کیریئر کا آغاز 1970ء میں اس وقت کیا جب ان کا پہلا فلمی گانا، سن وے بلوری اکھ والیا بطور میوزک ڈائریکٹر، جسے نور جہاں نے گایا تھا، فلم *انورا* (1970ء) میں دکھایا گیا تھا۔ اگلے سال 1971ء میں، ان کی ہٹ چارٹ بسٹر فلموں میں سے ایک *ماہی کہہ گیا ملے گا میں پھر آ کے تے دس کے تریخ نہ گیا* فلم سجاول میں ریلیز ہوئی۔ ایک اور فلمی گانا فلم *سوہرا تی جوائی* (1980ء) میں تھا جسے نور جہاں نے گایا تھا، جس کے بول خواجہ پرویز نے لکھے تھے "رب جانے سانوں تے تو مار سٹیا"۔ استاد طافو نے 100 سے زیادہ فلموں کے لیے موسیقی ترتیب دی ہے اور نور جہاں، شوکت علی، عنایت حسین بھٹی، ناہید اختر اور نصرت فتح علی خان جیسے میوزک آرٹسٹوں کے ساتھ کام کیا ہے۔  استاد طافو نے موسیقاروں بلال مقصود اور پاکستانی پاپ راک میوزک گروپ سٹرنگز (بینڈ) کے ساتھ کوک اسٹوڈیو پاکستان (سیزن 7) میں اپنی طبلہ بجانے کی مہارت کا مظاہرہ کیا۔ 
2017ء میں استاد طافو نے ایک انٹرویو میں دعوی کیا کہ انھوں نے پہلی بار نصیبو لال کو پاکستانی فلم انڈسٹری میں پلے بیک گلوکار کے طور پر متعارف کرایا۔ وہ فلم اسکور کمپوزرز کے ایک بڑے خاندان سے بھی تعلق رکھتے ہیں۔ ماسٹر عنایت حسین ان کے ماموں زاد کزن ہیں۔ 

## وفات
طافو طویل علالت کے بعد 26 اکتوبر 2024ء کو 79 سال کی عمر میں لاہور میں انتقال کر گئے۔

## بطور موسیقار ان کی کچھ فلمیں
* سجاول (1971ء)
* اک مداری (1973ء)
* وحشی گجر (1979ء) 
* *دبئی چلو* (1979ء) 
* *سوہرا تی جوائی* (1980ء)
* چڑھدا سورج (1982ء)
* دیس پردیس (1983ء)
* میڈم رانی (1995ء)

## اعزازات
* نگار ایوارڈ برائے بہترین موسیقی فلم *دبئی چلو* (1979ء) 
* 2023ء میں صدر پاکستان کی جانب سے پرائڈ آف پرفارمنس ایوارڈ۔

## حوالہ جات

## بیرونی روابط
* 

زمرہ:پاکستانی موسیقار
زمرہ:پاکستانی نغمہ ساز
زمرہ:تمغائے حسن کارکردگی وصول کنندگان
زمرہ:طبلہ گھرانے
زمرہ:طبلہ نواز
زمرہ:کوک اسٹوڈیو  پاکستان
زمرہ:لاہور میں پیدا ہونے والی شخصیات
زمرہ:نگار اعزاز جیتنے والی شخصیات
زمرہ:1945ء کی پیدائشیں
عبد الوحید خان

استاد **عبد الوحید خان** (پیدائش: 1872ء— وفات: 1949ء) ہندوستانی کلاسیکی موسیقی کے کیرانہ گھرانہ سے تعلق رکھنے والے کلاسیکی گلوکار تھے۔

## سوانح
عبد الوحید خان 1872ء میں کیرانہ میں پیدا ہوئے۔ موسیقی کی ابتدائی تعلیم اپنے والد سے سارنگی پر سیکھی جبکہ 12 سال کی عمر میں یعنی 1884ء میں مزید تعلیم کے لیے استاد لنگڑے حیدر بخش خان سے سیکھنے کے لیے کولہاپور چلے گئے۔ استاد لنگڑے حیدر بخش خان سارنگی نواز تھے اور استاد بندے علی خان کے شاگرد تھے جو کیرانہ گھرانہ موسیقی کے ممتاز ترین کلاسیکی گلوکار تھے۔عبدالکریم خان نے عبدالوحید کی بہن غفورن بی بی سے شادی کی تھی لیکن بعد ازاں اپنی ایک شاگرد تارابائی مانے سے شادی کرلی اور غفورن بی بی کو نظر انداز کر دیا۔ آخری عمر میں عبد الوحید خان سماعت کی خرابی کے سبب بہرے ہو گئے تھے اور لوگ انھیں بہرے وحید خان کے نام سے پکارتے تھے۔ عبدالوحید خان کا ایک بیٹا حافظ اللہ خان 1946ء میں پیدا ہوا۔ حافظ اللہ خان سارنگی نواز بھی تھا۔

## موسیقی
عبدالوحید خان نے اپنے چچا زاد عبد الکریم خان کے ساتھ مل کر کیرانہ گھرانہ کی موسیقی کو ازسر نو مرتب کیا اور اِس میں نئی جدت پیدا کی۔عبدالوحید خان اپنی موسیقی کو ریکارڈ کروانے کے خلاف تھے۔

## شاگرد
استاد عبد الوحید خان کے متعدد شاگرد تھے جنھوں نے کیرانہ گھرانہ کی موسیقی کو آگے بڑھایا۔ اُن کے شاگردوں میں اختری بائی فیض آبادی، ہیرابائی بڑودکر (متوفی 20 نومبر 1989ء)، فیروز نظامی (متوفی 15 نومبر 1975ء)، محمد حسین شامی (متوفی 1980ء)، پنڈت جیون لال متو، مادھوی متو، پریم ناتھ، منیرہ خاتون، نہتری فیض آبادی (متوفی 1975ء)، استاد عبد الشکور خان سارنگی نواز (متوفی 19 نومبر 1975ء)، لالہ محمد صابری (متوفی 1960ء)، رام نجم سارنگی نواز، عبد الغنی منڈولین نواز (متوفی 1983ء)، عبد الحق قریشی (متوفی 1970ء) شامل ہیں۔

## وفات
تقسیم ہندوستان 1947ء کے بعد عبد الوحید خان پاکستان منتقل ہو گئے اور لاہور میں 77 سال کی عمر میں 1949ء میں اُن کا انتقال ہوا۔

## مزید دیکھیے
* کیرانہ گھرانہ
* عبد الکریم خان

## حوالہ جات

زمرہ:1871ء کی پیدائشیں
زمرہ:1872ء کی پیدائشیں
زمرہ:1949ء کی وفیات
زمرہ:اتر پردیش کے گلوکار
زمرہ:انیسویں صدی کے مرد گلوکار
زمرہ:انیسویں صدی کے ہندوستانی گلوکار
زمرہ:بیسویں صدی کے مرد گلوکار
زمرہ:بیسویں صدی کے ہندوستانی گلوکار
زمرہ:بھارتی مسلم شخصیات
زمرہ:پاکستان میں کلاسیکی موسیقی
زمرہ:پاکستانی کلاسکی گلوکار
زمرہ:پاکستانی کلاسیکی موسیقار
زمرہ:کیرانہ گھرانہ
زمرہ:موسیقی کے گھرانے
زمرہ:مظفر نگر کی شخصیات
زمرہ:ہندوستانی کلاسیکی مرد گلوکار
زمرہ:ہندوستانی گلوکار
زمرہ:مہاجر شخصیات
زمرہ:انیسویں صدی کے ہندوستانی مسلمان
زمرہ:ضلع شاملی کی شخصیات
تصورخانم

**تصور خانم** (ولادت: 1950ء) پاکستانی غزل گلو کارہ ہیں۔ انھیں 1970ء کی دہائی سے 1980ء کی دہائی تک پاکستانی فلم اور ٹیلی ویژن پر اردو اور پنجابی زبان میں گائکی کے لیے جانا جاتا ہے۔ 2006ء میں صدر پاکستان نے تمغائے حسن کارکردگی سے نوازا۔ 

## ابتدائی زندگی اور کیریئر
تصور خانم پاکستان کے شہر گجرات میں پیدا ہوئیں تھیں۔ بچپن میں تصور خانم گلوکار پرویز مہدی کی پڑوسی تھیں جو ان کے والد کے اچھے دوست تھے۔ جب وہ مشق کر رہی تھی تو وہ اور ان کے والد اکثر پرویز مہدی کے گھر جاتے تھے۔ یہ گلوکار پرویز مہدی ہی تھے جنھوں نے تصور خانم کے والد سے کہا کہ وہ اس بات کو یقینی بنائیں کہ تصور کو موسیقی کی تعلیم ملنی چاہیے۔ اس کے بعد، انھوں نے سارنگی نواب استاد بٹہ علی خان کے ساتھ موسیقی کا سبق لینا شروع کیا۔

تصور خانم پہلی بار پاکستان ٹیلی ویژن (پی ٹی وی) پر نمودار ہوئیں۔ وہ 1970ء اور 1980ء کی دہائی میں اس وقت مقبول تھیں جب انھوں نے فلمی رنگیلا (1970ء) کے میگا ہٹ فلمی گانے، "وی سب توں سوہنیہ، میرے من موہنیہ" سمیت بہت سے سپر ہٹ فلمی گیت گائے تھے۔

## فلمی گرافی

## ذاتی زندگی
تصور خانم نے 1988ء میں رئیس غلام علی خان مری سے شادی کی، جن (غلام علی خان مری) کی وفات 1973ء ہوئی۔ تصور خانم کا ایک بیٹا اور دو بیٹیاں اور کئی پوتے/پوتیاں ہیں۔ انھوں نے فلم رنگیلا (1970ء ) میں اپنا گانا ریکارڈ کرنے کے فورا بعد ہی شادی کرلی جو بعد میں بہت مشہور ہو گئی۔ اب ان کی ایک پوتی اور ایک پوتا ہے۔

## ایوارڈ اور پہچان

* تمغائے حسن کارکردگی، 2006ء

## بیرونی روابط

* 

## حوالہ جات

زمرہ:پاکستانی گلوکارائیں
زمرہ:پاکستانی غزل گائیک
زمرہ:پاکستانی فلمی گلوکار
زمرہ:1950ء کی پیدائشیں
زمرہ:بقید حیات شخصیات
زمرہ:تمغائے حسن کارکردگی وصول کنندگان
زمرہ:خواتین غزل گائیک
زمرہ:کراچی کے گلوکار
زمرہ:پاکستانی گائیک کے نامکمل مضامین
زمرہ:پنجابی شخصیات
زمرہ:لاہور کے گلوکار
زمرہ:ویکی ڈیٹا سے مطابقت رکھنے والی مختصر تفصیل
زی ہندوستان

**زی ہندوستان**  ہندی زبان کا ایک خبر رساں ٹی وی چینل ہے جس میں خصوصاً دیہی ہندوستان کی خبروں کی ترسیل پر توجہ مرکوز رکھی جاتی ہے۔

اس چینل کا سابقہ نام *انڈیا 24x7* تھا۔ یہ 24 گھنٹوں کا چینل ہے۔ اس کا مقصد خاندانوں پر مبنی ناظرین سے زی میڈیا کارپوریشن کا مزید وابستہ ہونا، جس کا کہ یہ چینل حصہ ہے۔

## حوالہ جات

## بیرونی روابط
* لنگ سیٹ پر زی ہندوستان

زمرہ:1999ء میں قائم ہونے والے ٹیلی ویژن چینل اور اسٹیشن
زمرہ:2017ء میں قائم ہونے والے ٹیلی ویژن چینل اور اسٹیشن
زمرہ:ایسل گروپ
زمرہ:بھارت کی تفریحی کمپنیاں
زمرہ:بھارت کی میڈیا کمپنیاں
زمرہ:بھارت میں 1999ء کی تاسیسات
زمرہ:بھارت میں 2017ء کی تاسیسات
زمرہ:ہندی زبان کے ٹیلی ویژن اسٹیشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:نوئیڈا میں ٹیلی ویژن اسٹیشن
زمرہ:سانچہ جات خانہ معلومات
زمرہ:ٹیلی ویژن اسٹیشن
ابو رغال

**ابورِغال** مکہ کا رہنے والا ایک شخص تھا۔ جس کی قبر پر اہل مکہ و دیگر پتھراؤ کیا کرتے تھے۔ طبری اور احمد بن حنبل کی روایت کے مطابق ابورِغال قوم ثمود کا وہ واحد شخص تھا، جو ہلاک ہونے سے بچ گیا۔ ثمود کی تباہی کے وقت وہ مکہ میں موجود تھا۔ الاغانی کی ایک روایت کے مطابق یہ شخص طائف کے قبیلے بنو ثقیف کا جد امجد بیان کیا گیا ہے۔ الجاحظ اور المسعودی نے اسے بنو ثقیف کا مخالف قرار دیا ہے، جسے بنو ثقیف نے قتل کر دیا تھا۔ وہ کوئی بھی شخص تھا ، کہا جاتا ہے کہ اس نے ابرهہ کہ مکہ کی جانب راہنمائی کی تھی۔ اسی لیے اس کی قبر پر پتھر مارے جاتے تھے۔  
## نام و نسب
کہا جاتا ہے کہ ابو رِغال کا نام زید بن مخلف تھا۔ اس کے نسب کے بارے میں مختلف اقوال ملتے ہیں:

* وہ قبیلہ ثقیف سے تعلق رکھتا تھا۔
* اسی بارے میں رسول اللہ کے شاعر حسان بن ثابت نے کہا:
:"جب کوئی ثقفی تم پر فخر کرے تو کہہ دینا:
:آؤ اور ابو رغال کا حال گن لو!
:تمھارا باپ قدیم زمانے میں سب سے خبیث انسان تھا،
:اور تم سب اُس کے نمونے پر ہو، اُسی جیسے ہو۔"
* وہ شعیب بن ذی مہدَم حميری کا غلام تھا۔
* وہ قوم ثمود کے باقی ماندہ لوگوں میں سے تھا۔
* وہ نبی صالح کا غلام تھا۔
* وہ عرب عاربہ (قحطانی) میں سے تھا اور طائف میں اسے حکومت حاصل تھی۔
### ابو رِغال کا واقعہ
ابو رِغال وہ عرب شخص تھا جس نے ابرہہ کے لشکر کو کعبہ کا راستہ بتایا۔ حبشی لشکر کعبہ کے راستے سے ناآشنا تھا اور جب بھی وہ کسی عرب کو بطور رہنما لینے کی کوشش کرتے، تو وہ شخص کعبہ کی حرمت کی وجہ سے انکار کر دیتا، خواہ انھیں جتنی بھی دولت پیش کی جاتی۔
صرف ابو رِغال ہی وہ شخص تھا جس نے لالچ میں آ کر یہ ناپاک کام قبول کیا۔ اسی وجہ سے عربوں میں ہر خائن کو "ابو رِغال" کہہ کر ذلیل کیا جاتا ہے۔

اصل واقعہ یہ ہے کہ ابرہہ حبشی نے صنعاء (یمن) میں ایک شاندار گرجا "قُلَّيس" بنایا تاکہ لوگ کعبہ کی بجائے وہاں حج کریں۔ عربوں نے اس کی اس حرکت پر غصے کا اظہار کیا، حتیٰ کہ ایک اعرابی نے اس گرجا میں گندگی کر دی۔
جب لشکر مکہ کے قریب پہنچا تو عبد المطلب بن ہاشم (نبی محمد کے دادا) نے اہلِ مکہ کو پہاڑوں پر پناہ لینے کا حکم دیا اور لشکر سے مقابلہ کرنے کی بجائے کہا:

پھر اللہ تعالیٰ نے ابرہہ کے لشکر پر ابابیل پرندے بھیجے جو ان پر سنگِ سجيل کی بارش کرتے تھے، یہاں تک کہ پورا لشکر تباہ ہو گیا اور ابو رِغال بھی انہی کے ساتھ ہلاک ہوا۔ کعبہ محفوظ رہا اور اسی سال نبی محمد کی ولادت ہوئی، جسے عام الفیل کہا جاتا ہے۔

اللہ تعالیٰ نے اس واقعے کو قرآن مجید کی سورۃ الفیل میں ذکر فرمایا:
**سورۃ الفیل**
بِسْمِ اللَّهِ الرَّحْمَـٰنِ الرَّحِيمِ
أَلَمْ تَرَ كَيْفَ فَعَلَ رَبُّكَ بِأَصْحَابِ الْفِيلِ ﴿١﴾
أَلَمْ يَجْعَلْ كَيْدَهُمْ فِي تَضْلِيلٍ ﴿٢﴾
وَأَرْسَلَ عَلَيْهِمْ طَيْرًا أَبَابِيلَ ﴿٣﴾
تَرْمِيهِمْ بِحِجَارَةٍ مِّن سِجِّيلٍ ﴿٤﴾
فَجَعَلَهُمْ كَعَصْفٍ مَّأْكُولٍ ﴿٥﴾
1۔ کیا تم نے نہیں دیکھا کہ تمھارے رب نے ہاتھی والوں کے ساتھ کیا کیا؟
2۔ کیا اُس نے ان کی تدبیر کو ناکام نہیں بنا دیا؟
3۔ اور ان پر پرندوں کے جھنڈ کے جھنڈ بھیج دیے۔
4۔ جو ان پر سخت پتھریلے کنکر پھینکتے تھے۔
5۔ پھر اللہ نے انھیں ایسا کر دیا جیسے کھایا ہوا بھوسا۔

### بعد کی روایت
عرب مؤرخین نے ابو رِغال کا ذکر ذلت، ناپسندیدگی اور نفرت کے ساتھ کیا ہے، کیونکہ اس نے اپنے قبیلے اور دین کے خلاف محض ذاتی مفاد کے لیے دشمن کی راہنمائی کی۔ اس کے بعد عربی محاورے میں "ابو رِغال" ہر اس شخص کے لیے استعمال ہونے لگا جو اپنی قوم سے خیانت کرے۔

ابن کثیر اپنی مشہور کتاب البدايہ والنہايہ میں لکھتے ہیں کہ:

## حوالہ جات

زمرہ:زمانہ جاہلیت کی شخصیات
ٹائیگر سیریز

ٹائیگر سیریزسیریز

ہے

**ناول**

ہیں

مجتبیٰ)

مجل)

مجل)

مجل)

مجل)

مجل)

مجل)

مجل)

مجل)

مجل)

مجل)

مجل)

مجل)

مجل )

مجل)

فاروقی)
تقابلی نفسیات

**تقابلی نفسیات** سے مراد غیر انسانی جانوروں کے برتاؤ اور ان کی دماغی کار کردگی کا سائنسی مطالعہ، بالخصوص وہ جو ارتقائی وراثیاتی تاریخ، ماحول کے ہم پلہ اہم تبدیلی اور برتاؤ کے نشو و نما ہونے سے متعلق ہو۔ اس ضمن کی تحقیق کئی مسائل پر روشنی ڈالتی ہے، کئی طریقۂ کار کو بروئے کار لاتی ہے اور کئی انواعِ حیات کے مسائل کو رجوع کرتی ہے جن میں کیڑے اور ارتقائی دور کے آغاز کی زندگی میں شامل ہیں۔

تقابلی نفسیات کو کبھی کبھی یہ سمجھا جاتا ہے کہ اس میں بین نوع حیات موازنوں پر زور دینے والی ہے، جس میں انسان اور جانور دونوں شامل ہیں۔ تاہم کچھ محققین یہ سمجھتے ہیں کہ راست موازنوں کو تقابلی نفسیات کی واحد توجہ نہیں سمجھا جانا چاہیے اور یہ کہ ایک واحد جاندار پر توجہ اس غرض کے لیے کہ اس کے برتاؤ کو سمجھا جا سکے بھی اتنا ہی قابل ترجیح ہے؛ اگر مزید اہمیت کا حامل نہ بھی سمجھا جائے۔ ڈونالڈ ڈروسبری نے کئی ماہرین نفسیات اور ان کی تعریفوں کا جائزہ لیا ہے اور اس نتیجے پر پہنچے ہیں کہ تقابلی نفسیات کا مرکز یہ ہے کہ عمومیت کے وہ اصول قائم کیے جائیں جو قرب و بعید کی توجیہ پر مرکوز ہیں۔

تقابلی طریقے کا استعمال کرنے سے کسی کو یہ موقع حاصل ہوتا ہے کہ زیر مطالعہ برتاؤ کو چار مختلف جہات سے تجزیہ کر سکیں، جو ملحقہ سوچ سے متعلق ہیں، جنھیں نیکو ٹینبرگن نے پیس کیا ہے۔ اولًا کوئی یہ استفسار کر سکتا ہے کہ کوئی برتاؤ کسی نوع حیات میں کس قدر عام ہے۔ ثانیًا یہ پوچھا جا سکتا ہے یہ برتاؤ کسی نوع حیات کی تاحیات تولیدی کامیابی میں حد تک معاون ہے؟ حتمی برتاؤ پر مرکوز نظریات ان دو سوالات کا جواب فراہم کرتے ہیں۔

ثالثًا یہ ہے کہ وہ کیا طریقۂ کار جڑے ہیں جو برتاؤ سے جڑے ہیں (یعنی جسمانی اور ماحولیاتی اجزا جو برتاؤ کے ظاہر ہونے کے لیے ضروری اور اس کے لیے کافی ہیں)۔ رابعًا یہ کہ محقق برتاؤ کے بننے کے بارے میں سوال کرے (یعنی وہ کیا قدرتی، تدریسی، سماجی تجربے ہیں جن سے گذر کر کوئی فرد ایک مخصوص برتاؤ کا مظاہرہ کر سکتا ہے)؟ وہ نظریات جو اس قرب کی توجیہ سے جڑے ہیں انھی سوال کا جواب دینے کی کوشش کرتے ہیں۔ مزید تفصیلات کے لیے ٹینبرگن کے چار سوالات دیکھیے۔

## متعلقہ شعبہ جات مطالعہ
نفسیات اور دیگر شعبہ جات جو تقابلی نفسیات سے اخذ کرتے ہیں یہ اس سے ملحقہ موقف رکھتے ہیں، زیر نظر کا بھی مطالعہ کرتے ہیں:
* جانوروں کا شعور
* برتاؤ کا ماحول
* عنصری ماحول سازی
* قدرتی برتاؤ کا مطالعہ
* ارتقائی علم الاعصاب
* برتاؤ کا تجرباتی تجزیہ
* ارتقائی علم الاعصاب
* فعلیاتی نفسیات
* نفسیاتی دواسازی

## حوالہ جات

زمرہ:موازنہ
زمرہ:نفسیات کی شاخیں
زمرہ:کرداری علوم
زمرہ:ویکی ڈیٹا سے مطابقت رکھنے والی مختصر تفصیل
جھاکری

[تصغیر|230px|[کالم پونگ، مغربی بنگال کا ایک جھاکری]]
**جھاکری** () بھارت کی ریاست سکم اور ضلع دارجلنگ میں مقامی شمنوں کو کہا جاتا ہے جو  ہندو، تبتی بدھ،  مون اور بون طریقوں کی مخلوط رسم و رواج کی پیروی کرتے ہیں۔ یہ لمبو، کھامبو، سنور، شیرپا، کامی، تامانگ، گُرُنگ اور لیپچا برادریوں میں پائے جاتے ہیں۔ ان شمنوں کا شادیوں، انتم سنسکاروں، فصل کے کٹنے والے تہواروں اور بیماری کے علاج میں ہونے والی رسوم میں اہم کردار ہوتا ہے۔ جنگلات میں رہنے والے جھاکریوں کو **بن جھاکری** کہا جاتا ہے۔ اس علاقے کے روایتی سماجوں میں مانا جاتا ہے کہ ایسے جھاکریوں کے پاس کچھ خاص طاقتیں ہوتی ہیں۔

## مزید دیکھیے
* شمن
* سکم

## حوالہ جات


زمرہ:ایشیا میں شمن پرستی
زمرہ:سکم کی ثقافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:شمن شخصیات
زمرہ:ثقافت مغربی بنگال
دی اسٹیٹسمین (بھارت)

**دی اسٹیٹسمین **  بھارت کا ایک انگریزی زبان میں شائع ہونے والا روزنامہ اخبار ہے جو 1875ء سے مسلسل نکل رہا ہے۔ یہ اخبار بیک وقت، کولکتہ، دہلی، سلی گوڑی اور بھونیشور سے شائع ہوتا ہے۔  یہ اخبار ایشیا نیوز نیٹ ورک (ANN) کا بھی رکن ہے۔

## تاریخ
اس اخبار کی تاریخ کا آغاز 1818ء میں ہوا جب اس کے مورث اعلیٰ ہفت روزہ **فرینڈ آف انڈیا** نے مسیحی مشنریوں کی سرپرستی میں اپنی زندگی سیرام پور (مغربی بنگال) میں شروع کی۔ فرینڈ آف انڈیا مسلسل جاری رہا۔ 1872ء میں ایک اخبار نویس رابرٹ نائیٹ نے کلکتہ سے **انڈین اکانومسٹ**  کے نام سے ایک ماہنامہ رسالہ جاری کیا۔ اس کی آرزو تھی کہ انگریزی زبان کا ایک اعلیٰ پائے کا روزنامہ جاری کرے اور فرینڈ آف انڈیا کو اس میں مدغم کر دے۔ جب دو ڈھائی سال تک اُسے اس کام میں کامیابی نصیب نہیں ہوئی تو اس نے اپنے ذاتی اور چوبیس تاجروں کے سرمائے سے 15 جنوری 1875ء میں کلکتہ سے اسٹیٹسمین جاری کر دیا۔ دو مہنے بعد وہ فرینڈ آف آنڈیا خریدنے میں کامیاب ہو گیا، لیکن وہ اُسے نئے اخبار میں مدغم کرنے کی بجائے پہلے الگ ہفت روزہ کے طور پر جاری رکھااور  کچھ عرصے بعد اُس کا ادغام اسٹیٹسمین میں کر دیا۔

## حوالہ جات

زمرہ:بھارت کے کالعدم اخبارات
زمرہ:ہندوستان میں 1875ء کی تاسیسات
زمرہ:بھارت میں شائع ہونے والے انگریزی زبان کے اخبارات
زمرہ:دہلی میں شائع ہونے والے اخبارات
زمرہ:کولکاتا میں شائع ہونے والے اخبارات
زمرہ:ویکی ڈیٹا سے مختلف مختصر وضاحت
بالا ترین رہنما

جدید چینی سیاست میں چین کی کمونیست پارٹی اور ریاست کے **بالا ترین رہنما** یا **مقدم رہنما** () () چین کی کمونیسٹ پارٹی اور ریاست ایک غیر رسمی اصطلاح ہے جو عوامی جمہوریہ چین میں سب سے اہم سیاسی رہنما کی طرف اشارہ کرتی ہے۔ **بالاترین رہنما** کی نا تو کوئی رسمی حیثیت ہے نا ہی یہ کوئی عہدہ ہے۔

زمرہ:اشتمالی اصطلاحات
زمرہ:چین کی سیاست
زمرہ:چینی کمیونسٹ پارٹی
زمرہ:چینی کمیونسٹ پارٹی کے جنرل سیکریٹری اور چیئرمین
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:مناصب اقتدار
زمرہ:ویکی ڈیٹا سے مختلف مختصر وضاحت
زمرہ:چینی کمیونسٹ پارٹی کی تنظیم
زمرہ:صاحب منصب شخصیات کی فہرستیں
سول اینڈ ملٹری گزٹ

**سول اینڈ ملٹری گزٹ **  برطانوی ہند کا ایک انگریزی زبان میں شائع ہونے والا روزنامہ اخبار تھا جو 1872ء کو بیک وقت شملہ اور لاہور سے جاری ہوا اور 31 اگست 1963ء تک مسلسل شائع ہوتا رہا تھا۔ کچھ عرصے یہ اخبار کراچی سے بھی شائع ہوتا رہا۔

## تاریخ
سول اینڈ ملٹری گزٹ ایک ہفت روزہ اخبار کی صورت میں 1872ء کو شملہ میں جنم لیا اور 1878ء میں لاہور منتقل ہو کر روزنامے کی شکل اختیار کر گیا۔ شملہ میں یہ اخبار 12 فروری 1949ء تک لاہور ایڈیشن کے ساتھ بیک وقت شائع ہوتا رہا اور 3 فروری 1949ء سے کچھ وقت کے لیے کراچی سے بھی شائع ہوا۔ یہ اخبار مختلف ادوار طے کرتے ہوئے 31 اگست 1963ء کو ہمیشہ کے لیے بند ہو گیا۔ سول اینڈ ملٹری گزٹ کو یہ امتیاز ہے کہ انیسوی صدی میں اس کے اسٹاف میں انگریزی کا وہ مایہ ناز ادیب بھی شامل تھا جس کا نام رڈیارڈ کپلنگ تھا۔ 1932ء تک اس اخبار کی ملکیت ایک کمپنی کے ہاتھ میں رہی جس کے اہتمام میں الہ آباد سے پائنیر (The Pioneer) جاری تھا۔ اس کے بعد مشہور ہندو سرمایہ دار سیٹھ ڈالمیا نے اس کے بیش تر حصے خرید لیے۔

## حوالہ جات

زمرہ:بھارت میں شائع ہونے والے انگریزی زبان کے اخبارات
زمرہ:بھارت میں شائع ہونے والے روزنامے
زمرہ:پاکستان کے کالعدم اخبارات
زمرہ:پاکستانی انگریزی اخبارات
زمرہ:لاہور میں میڈیا
زمرہ:ہندوستان میں 1872ء کی تاسیسات
زمرہ:پاکستان سے شائع ہونے والے روزنامے
زمرہ:ویکی ڈیٹا سے مختلف مختصر وضاحت
موہر چٹانیں

**موہر کی چٹانیں** () (تلفظ: ; )
کاؤنٹی کلیئر، جمہوریہ آئرلینڈ کے علاقے برن کے جنوب مغربی کنارے پر واقع سمندری چٹانیں ہیں۔ 

## حوالہ جات

## بیرونی روابط

* 

زمرہ:کاؤنٹی کلیئر میں سیاحتی مقامات
زمرہ:کاؤنٹی کلیئر کے متحفظہ علاقے
زمرہ:ویڈیو کلپس پر مشتمل مضامین
زمرہ:جغرافیہ کاؤنٹی کلیئر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جغرافیہ آئرلینڈ
زمرہ:آئرلینڈ کے سیاحتی مقامات
زمرہ:آئرلینڈ کا ماحول
زی ٹی وی

**زی ٹی وی** () بھارت کا کیبل اور سیٹیلائٹ ٹی وی چینل ہے۔ یہ چینل زی انٹرٹین مینٹ انٹرپرائز کی ملکیت ہے اور اسی کے زیر انتظام چلتا ہے۔ زی انٹرٹین مینٹ انٹرپرائز ممبئی، مہاراشٹر میں واقع ذرائع ابلاغ اور تفریحی صنعت کی ایک کمپنی ہے۔ جس کے پروگرام ہندی زبان میں نشر ہوتے ہیں۔ یہ چینل جنوب مشرقی ایشیا، یورپ، کیریبین، مشرق وسطی، افریقا، آسٹریلیا اور شمالی امریکا کے بہت سارے ملکوں میں دکھایا جاتا ہے۔ یہ چینل ایسیل گروپ کا ایک حصہ ہے اور اس کی شروعات 2 اکتوبر سنہ 1992ء میں ہوئی تھی۔ اُس وقت یہ بھارت میں ہندی زبان کا پہلا کیبل ٹی وی چینل تھا۔

زی ٹی وی ایچ ڈی 15 اگست 2011ء کو زی سنیما ایچ ڈی اور زی اسٹوڈیو ایچ ڈی کے ساتھ لانچ کیا گیا تھا۔ 15 اکتوبر 2017ء کو زی ٹی وی اور زی انٹرٹین مینٹ انٹرپرائز کے تمام چینلوں کا لوگو تبدیل ہوا۔

## عمومی جائزہ
اس چینل پر نشر ہونے والے پروگرام زیادہ تر مزاحیہ اور ڈراما پروگرام ہوتے ہیں جن کا مواد خاندان اور نئی نسل کے لیے لکھا جاتا ہے اور انھیں کی دلچسپی کے لیے یہ پروگرام نشر کیے جاتے ہیں۔ اس چینل نے متعدد ریالیٹی شو کا بھی انعقاد کیا ہے جیسے “شاباس انڈیا“،، “سارے گا ما پا“، ، “آئی کین ڈو دیٹ“، ، :انڈیاز بیسٹ سنے اسٹارس کی کھوج“ اور “ڈانس انڈیا ڈانس“ وغیرہ۔۔

## لوگو

## پروگرامنگ
یہ چینل بھارت میں ہندی کے علاوہ انگریزی، مراٹھی، تیلگو، کنڈ، تمل، ملیالم، بنگالی، گجراتی، پنجابی، بھوجپوری اور اڑیا زبان میں نشر ہوتا ہے۔

## بین الاقوامی چینل
* زی ٹی وی یو کے
* زی ٹی وی مشرق وسطی
* زی ٹی وی روس
* زی ٹی وی فیجی
* زی ٹی وی ایشیا بحر الکاہل
* زی ٹی وی آسٹریلیا
* زی ٹی وی نیو زی لینڈ
* زی ٹی وی افریقا
* زی ٹی وی موریشس
* زی ٹی وی کیریبین
* زی ٹی وی ریاست ہائے متحدہ امریکا
* زی ٹی وی یورپ
* زی ہندوستان
* زی میجک فرانس
* زی ون جرمنی
* زی ون پولینڈ
* زی افلام
* زی ورلڈ
* وائیون
* زی ٹی وی سوڈان اینڈ اریترا
* زی کیفے سوڈان اینڈ اریترا
* زی اسٹوڈیو سوڈان اینڈ اریترا
* زی نونگ

## حوالہ جات

## بیرونی روابط
* زی ٹی وی بھارت

زمرہ:1992ء میں قائم ہونے والے ٹیلی ویژن چینل اور اسٹیشن
زمرہ:ایسل گروپ
زمرہ:بھارت میں 1992ء کی تاسیسات
زمرہ:جنوبی افریقا  میں ٹیلی ویژن سٹیشن
زمرہ:ممبئی میں ٹیلی ویژن اسٹیشن
زمرہ:ہندی زبان کے ٹیلی ویژن اسٹیشن
زمرہ:ٹیلی ویژن اسٹیشن
زمرہ:فجی میں ٹیلی ویژن سٹیشن
زمرہ:بھارت میں ٹیلی ویژن اسٹیشن
زمرہ:بھارت میں ٹیلی ویژن نیٹ ورکس
زمرہ:ممبئی کی کمپنیاں
زمرہ:سانچہ جات خانہ معلومات
زمرہ:زی انٹرٹینمنٹ انٹرپرائزز
یاسمین قریشی

**یاسمین قریشی** ایک برطانوی لیبر پارٹی سیاست دان اور ایک بیرسٹر ہیں۔ وہ پاکستان میں پیدا ہوئیں اور 9 سال کی عمر وہ برطانیہ میں مقیم ہیں۔ وہ مئی 2010ء کے عام انتخابات میں برطانوی رکن پارلیمان منتخب ہوئیں۔

## بیرونی روابط
* Yasmin Qureshi MP Official constituency website
* 

زمرہ:1963ء کی پیدائشیں
زمرہ:اکیسویں صدی کی خواتین سیاست دان
زمرہ:برطانوی مسلم شخصیات
زمرہ:بقید حیات شخصیات
زمرہ:پاکستانی نژاد برطانوی سیاست دان
زمرہ:پنجابی شخصیات
زمرہ:مملکت متحدہ ارکان پارلیمان 2010–15ء
زمرہ:مملکت متحدہ ارکان پارلیمان 2015–17ء
زمرہ:مملکت متحدہ ارکان پارلیمان 2017ء–
زمرہ:مملکت متحدہ کو پاکستانی تارکین وطن
زمرہ:اکیسویں صدی کی برطانوی خواتین سیاست دان
زمرہ:اکیسویں صدی کی انگریز خواتین
زمرہ:مملکت متحدہ کے وطن گیر شہری
زمرہ:ضلع گجرات کی شخصیات
زمرہ:ویکی ڈیٹا سے مختلف مختصر وضاحت
زمرہ:مملکت متحدہ ارکان پارلیمان 2019ء–تاحال
فریدہ خانم

**فریدہ خانم** (پیدائش: 1933ء) پاکستانی کلاسیکی گلوکارہ ہیں۔انھیں غزل گائیکی کے حوالے سے ایک مستند حوالہ خیال کیا جاتا ہے۔2007ء میں دی ٹائمز آف انڈیا نے انھیں ملکہ موسیقی کے خطاب سے یاد کیا۔ وہ پٹیالہ گھرانہ کی موسیقی کے گنے چنے گلوکاروں میں سے ایک ہیں۔

## سوانح
فریدہ خانم کی پیدائش 1933ء میں کلکتہ میں ہوئی۔ اُن کی بڑی بہن مختار بیگم بھی ہندوستانی کلاسیکی گلوکارہ تھیں۔ فریدہ خانم کا خاندان امرتسر کے راستے 1947ء میں ہجرت کرکے لاہور پہنچا جب وہ محض 14 سال کی تھیں۔

## موسیقی
* مزید پڑھیں: '''استاد عاشق علی خان'''، '''مختار بیگم'''

موسیقی میں خیال، ٹھمری اور دادرا کی تعلیم پٹیالہ گھرانے کے استاد عاشق علی خان سے حاصل کی۔ فریدہ ابھی محض نوعمر کی تھیں جب اُن کی بہن مختار بیگم استاد عاشق علی خان سے موسیقی کی تحصیل کررہی تھیں۔ 1947ء میں استاد عاشق علی خان پاکستان آگئے اور فریدہ خانم کا خاندان بھی پاکستان آگیا۔ اِس طرح موسیقی کا یہ خاندان پاکستان منتقل ہو گیا۔فریدہ خانم نے محض 17 سال کی عمر میں پہلی بار 1950ء میں عوامی اجتماعات میں گانا شروع کیا۔ بعد ازاں وہ ریڈیو پاکستان سے وابستہ ہوگئیں اور اِسی سے اُن کی شناخت بڑے گلوکاروں میں ممکن ہوئی۔ 1960ء کے عشرے میں جنرل ایوب خان کی دعوت پر عوامی اجتماع میں گا کر داد سمیٹی۔

پاکستان ٹیلی ویژن نیٹ سے اُن کے بے شمار پروگرام بھی نشر ہوئے۔ فیاض ہاشمی کی لکھی ہوئی غزل آج جانے کی ضد نہ کرو گانے سے وہ شہرت کی بلندیوں کو پہنچ گئیں۔ علاوہ ازیں اطہر نفیسکی غزل **وہ عشق جو ہم سے روٹھ گیا** سے بھی انھیں شہرت ملی۔2015 میں 82 سال کی عمر میں انھوں نے دوبارہ اِس غزل کو کوک سٹوڈیو (پاکستان) کے لیے ریکارڈ کروایا۔ 1960ء اور 1970ء کے ابتدائی عشرے میں فریدہ خانم نے کابل کا دورہ بھی کیا جہاں انھوں نے عوامی اجتماعات میں اپنی موسیقی اور فن کا جادو جگایا، علاوہ ازیں فارسی غزلوں کو گانے کا بھی انھیں اعزاز حاصل رہا۔

## خاندان
فریدہ خانم لاہور میں اپنے ایک بیٹے اور پانچ بیٹیوں کے ہمراہ رہائش پزیر ہیں۔

## اعزازات
1970ء میں حکومت پاکستان نے فریدہ خانم کو تمغائے حسن کارکردگی سے نوازا۔

## مزید دیکھیے
* مختار بیگم
* فیاض ہاشمی
* آج جانے کی ضد نہ کرو
## حوالہ جات

زمرہ:1929ء کی پیدائشیں
زمرہ:بقید حیات شخصیات
زمرہ:بیسویں صدی کی پاکستانی گلوکارائیں
زمرہ:پاکستانی غزل گائیک
زمرہ:پاکستانی فلمی گلوکار
زمرہ:پاکستانی کلاسکی گلوکار
زمرہ:پاکستانی گلوکارائیں
زمرہ:پاکستانی ٹیلی ویژن کی شخصیات
زمرہ:پنجابی شخصیات
زمرہ:پٹیالہ گھرانہ
زمرہ:تمغائے حسن کارکردگی وصول کنندگان
زمرہ:خواتین غزل گائیک
زمرہ:کلکتہ کی گلوکار شخصیات
زمرہ:لاہور کے گلوکار
زمرہ:مہاجر شخصیات
زمرہ:ہلال امتیاز وصول کنندگان
زمرہ:اردو زبان کے گلوکار
زمرہ:پاکستانی ریڈیو شخصیات
زمرہ:پنجابی گلوکار
زمرہ:برطانوی ہند کی شخصیات
زمرہ:اکیسویں صدی کی پاکستانی گلوکارائیں
زمرہ:پی ٹی وی اعزاز یافتہ
زمرہ:پنجابی زبان کے گلوکار
زمرہ:بیسویں صدی کی پاکستانی اداکارائیں
زمرہ:اکیسویں صدی کی پاکستانی اداکارائیں
زمرہ:ہم ایوارڈز جیتنے والی شخصیات
زمرہ:پاکستانی فلمی اداکارائیں
زمرہ:ویکی ڈیٹا سے مختلف مختصر وضاحت
زمرہ:پنجابی سنیما کی اداکارائیں
زمرہ:اردو سنیما میں اداکارائیں
زمرہ:لاہوری شخصیات
دھان گلی

** دھان گلی **
ایک قصبہ ہے اور تحصیل کلر سیداں ​​، ضلع راولپنڈی، پنجاب، پاکستان میں واقع ہے
## تاریخ
دھان گلی گگھڑ قوم کا فوجی ہیڈ کوارٹرتھا جہاں جنگلی ہاتھیوں کا بیلا تھا جو قلعہ نما جس کے آثار آج بھی موجود وہاں ہاتھیوں کے لیے ایک تالاب بھی بنایا گیا تھا جس کو آج پکہ بن کے نام سے یاد کیا جاتا ہے دانگلی کو پرگنہ کی حثیت حاصل تھی اور قاضی حسام الدین کو پرگنہ دانگلی کا قاضی مقرر کیا جس کی عدالت موجودہ قاضیاں میں تھی یہاں پر سید داؤد شاہ حقانی جن کا شمار اللہ کے برگزیدہ بندوں میں ہوتا ہے کا مزار مبارک بھی ہے آپ کا مزار بھی جناب قاضی حسام الدین صاحب نے بنوایا۔

## حوالہ جات

زمرہ:تحصیل کلر سیداں کے آباد مقامات
زمرہ:تحصیل کلر سیداں کےشہرقصبے اورگاؤں
زمرہ:ضلع راولپنڈی کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
زی سلام

**زی سلام**  بھارت کا ایک سیٹیلائٹ خبر رساں اردو چینل ہے جو زی میڈیا کارپوریشن لمیٹڈ کی زیر ملکیت اور زیر انتظام ہے۔ اس چینل کا آغاز فروری 2010ء میں ہوا۔ اردو اور ہندی دونوں زبانوں میں پروگرام نشر کیے جاتے ہیں۔ ابتدا میں اسے ایک اسلامی چینل کی حیثیت سے شروع کیا گیا تھا لیکن سنہ 2014ء سے اس پر غیر اسلامی پروگرام بھی نشر ہونے لگے۔

## مزید دیکھیے
* زی ٹی وی

## حوالہ جات

## بیرونی روابط
* دفتری ویب گاہ
* زی سلام یوٹیوب پر

زمرہ:1999ء میں قائم ہونے والے ٹیلی ویژن چینل اور اسٹیشن
زمرہ:اسلامی ٹی وی چینلز
زمرہ:ایسل گروپ
زمرہ:بھارت کی تفریحی کمپنیاں
زمرہ:بھارت کی میڈیا کمپنیاں
زمرہ:بھارت کے اردو چینل
زمرہ:بھارت میں 1999ء کی تاسیسات
زمرہ:پاک بھارت تعلقات
زمرہ:نئی دہلی میں ٹیلی ویژن اسٹیشن
زمرہ:ہندی زبان کے ٹیلی ویژن اسٹیشن
کنوار پن

[تصغیر|[مجارستان|ہنگری کے ایک گرجا گھر میں سفید پوش کنواری لڑکیاں گروپ فوٹو میں بیٹھی ہیں۔ یہ تصویر 1920ء کی ہے۔]]
**کنوار پن**، **بکارت** یا **دوشیزگی** لفظی طور پر وہ کیفیت ہے جس میں کوئی عورت یا آدمی صنف مخالف کے ساتھ جنسی تعلق قائم نہیں کرتا۔ مذکورہ الفاظ میں کنواری پن کا اطلاق عورتوں کے لیے ہوتا ہے جب کہ کنوارے پن کا اطلاق مردوں پر ہوتا ہے۔ چوں کہ تیسری دنیا جس میں بھارت اور پاکستان شامل ہیں، اس میں جنسی تعلق یا ہمبستری کو شادی کے ساتھ  مربوط کر کے دیکھا جاتا ہے اور کئی خاندانوں میں بغیر شادی کے ہم بستری کا تصور ہی نہیں ہے، اس لیے سیاق و سباق کے لحاظ سے کنواری لڑکی سے مراد وہ لڑکی ہے جس کی کہ کبھی شادی نہیں ہوئی اور کنوارے لڑکے سے مراد وہ لڑکا ہے جس کی کبھی شادی نہیں ہوئی۔ مفہوم کے اعتبار سے بر صغیر کے سماج میں لڑکی کے کنوارے پن کو خاص اہمیت حاصل ہے۔ ایک غیر شادی شدہ لڑکی کا ظاہری علامات سے کنواری نہ ہونے کے ثابت ہونے کی صورت میں خاندان کی رو سیاسی اور خود اس لڑکی کی شدید بدنامی تسلیم کی جاتی ہے۔ اسی طرح جہاں کسی کنواری یا غیر شادی  شدہ لڑکی کے لیے بے شمار رشتے پیش ہوتے ہیں، وہیں مطلقہ یا بیوہ لڑکی کسی شادی کے رشتے کے لیے کم ہی ترجیح دی جاتی ہے۔ 

جہاں بہ طور خاص لڑکیوں کے کنوارے پن اور اس کی علامات کو بھارت اور دیگر تیسری ترقی پزیر دنیا میں خاص توجہ دی جاتی ہے، وہاں عوام اکثر اس بات سے بے خبر ہے کہ جو ظاہر علامات کسی عورت کی کنواری پن کے لیے پیش کی جاتی ہیں، وہ حتمی طور پر کسی قبل از شادی دخول یا زنا کی علامت نہیں سمجھا جا سکتا ہے۔ کنواری پن کئی قسم کے اسباب سے بھی ضائع ہوجاتا ہے ، یہ کوئي ضروری ہی نہیں کہ وہ زنا جیسے فحش کام سے ہی ضائع ہو۔  عورتوں کی شرمگاہ کے باہری حصہ مں ایک پتلی سی جھلّی ہوتی ہے، جسے ہائمن کہتے ہیں، لیکن جسم کے اس حصے کی سیکس  میں کوئی رول نہیں ہوتا۔ قدیم زمانے میں یہ شادی کے بعد ہائمن کو عورت کے کنواری ہونے کے جانچ کا پیمانہ سمجھا جاتا تھا۔ ہائمن کے پھٹنے پر ہلکی سا خون خارج ہوتا تھا۔ کئی بار یہ اتنا معمولی ہوتا ہے کہ پتہ بھی نہیں چلتا، لیکن ہائمن کو کنوری ہونے کا پیمانہ ماننے والے معاشرے اس خون کے اخراج کے ہونے یا نہ ہونے سے یہ طے کرتے تھے کہ کوئی عورت کنواری ہے یا نہیں۔ جدید تحقیقات سے اس پیمانے کے حتمی ثبوت ہونے کا سائنسی طور پر بطلان ہو چکا ہے۔

## جنسی اجتناب
کنواری پن کا تصور جنسی اجتناب پر مرکوز ہے۔ اس میں اخلاقی یا مذہبی پہلو پوشیدہ ہو سکتے ہیں جن کا سماجی موقف اور بین شخصی تعلقات پر اثر ہو سکتا ہے۔ حالاں کہ کنواری پن کے پس پردہ کئی سماجی عواقب موجود ہیں اور اس میں قانونی عواقب بھی کئی سماجوں میں ماضی میں رہ چکے ہیں، جدید مغربی دنیا یا اس سے متاثرہ جدید سماجوں میں آج کے دور میں کوئی خاص اہمیت حاصل نہیں ہے۔

## حوالہ جات

زمرہ:یہودیت اور شہوانیت
زمرہ:جنسی پرہیز
زمرہ:انسانی شہوانیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:کنوار پن
زمرہ:جنس (حیاتیات)
زمرہ:باطنیت
دی ٹریبیون

**دی ٹریبیون**  برطانوی ہند کا ایک انگریزی زبان میں شائع ہونے والا روزنامہ اخبار ہے جو 1881ء میں پنجاب کے نامہ گرامی مخیر شخص دیال سنگھ مجیٹھیا نے لاہور سے جاری کیا۔

## تاریخ
**دی ٹریبیون** اخبار مشہور کانگریسی رہنما اور انڈین نیشنل ایسوسی ایشن کے بانی سریندر ناتھ بنرجی کے مشورے سے پنجاب کے مخیر بزرگ دیال سنگھ مجیٹھیا نے 2 فروری  1881ء کو لاہور سے جاری کیا۔ اس وقت یہ ہفت روزہ تھا، پانچ سال بعد سہ روزہ ہو گیا اور صدی کے آخر میں ہفتے میں تین مرتبہ نکلنے لگا۔ یکم جنوری 1906ء کو یہ روزنامہ بن گیا۔ اس اخبار کی ایک خصوصیت یہ تھی کہ یہ ایک ٹرسٹ کے زیرِ اہتمام نکلتا تھا۔ گویا جتنا منافع حاصل ہوتا تھا وہ کاروبار پر لگا دیا جاتا تھا۔ یہ اخبار مسلسل کانگریس اور ہندو نیشنلسٹ زاویہ نگا کا پرچار کرتا رہا اور 1947ء تک لاہور میں سول اینڈ ملٹری گزٹ کے مقابلے کا اخبار رہا۔  46-1945ء میں اس اخبار کی اشاعت 26,500 تک جا پہنچی جو اس وقت ہندوستان کے انگریزی اخبارات میں سب سے زیادہ اشاعت تھی۔

## حوالہ جات

زمرہ:ہندوستان میں 1881ء کی تاسیسات
زمرہ:بھارت میں شائع ہونے والے انگریزی زبان کے اخبارات
زمرہ:اخبار کے نامکمل مضامین
زمرہ:بھارتی اخبارات پر نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:انگریزی اخبارات
زمرہ:چندی گڑھ
یوم والد

**یوم والد** یا **یوم پدر** ایک ایسا جشن ہے جس میں باپوں، والدیت، پدرانہ وابستگی اور سماج میں باپوں کے اثرات کی تعظیم کی جاتی ہے۔ کاتھولک یورپ میں یہ 19 مارچ کو منایا جاتا ہے جو سینٹ جوزف کا دن بھی ہے اور اسی طرح قرون وسطی سے منایا جا رہا ہے۔ اس جشن کو ہسپانویوں اور پرتگالیوں نے لاطینی امریکا میں متعارف کروایا جہاں 19 مارچ کو یہ آج بھی منایا جاتا ہے۔ کئی یورپی اور امریکی ممالک جدید دور میں ریاستہائے متحدہ امریکا کی تاریخ اپنا چکے ہیں، جو جون کے مہینے کا تیسرا اتوار ہے۔ یہ دنیا کے کئی اور ممالک میں تواریخ پر منایا جاتا ہے، جن میں مارچ۔ اپریل اور جون زیادہ عام ہیں۔ یہ کئی دیگر ارکان خاندان کے تعظیم والے دنوں سے مشابہ ہے اور اسی سلسلے کی کڑی ہے، جیسے کہ یوم اطفال، یوم ہم مادر پدر، ماؤں کا دن، یوم والدین اور نانا نانی دادا دادی کا دن۔

## تاریخ
باپوں کے دن کو منانے کا آغاز 19 جون 1910ء میں واشنگٹن میں ہوا۔ اس کا خیال ایک خاتون سنورا سمارٹ ڈوڈ نے اس وقت پیش کیا جب وہ ماؤں کے عالمی دن کے موقع پر ایک خطاب سن رہی تھیں۔ اس کی ماں کے انتقال کے بعد اس کی پرورش اس کے والد ولیم سمارٹ نے کی تھی اور وہ چاہتی تھیں کہ اپنے والد کو بتا سکیں کہ وہ ان کے لیے کتنے اہم ہیں۔ لہٰذا والد کے ہی یوم پیدائش کو پہلے باپوں کے دن کے طور پر منایا گیا۔ اس کے بعد 1926ء میں نیو یارک شہر میں قومی سطح پر ایک باپوں کے دن کی کمیٹی تشکیل دی گئی جبکہ اس دن کو 1956ء میں امریکی کانگریس کی قرارداد کے ذریعے باقاعدہ طور پر تسلیم کر لیا گیا۔

## حوالہ جات

زمرہ:جولائی کی تقریبات
زمرہ:جون کی تقریبات
زمرہ:پدریت
زمرہ:اکتوبر کی تقریبات
زمرہ:مارچ کی تقریبات
زمرہ:دسمبر کی تقریبات
زمرہ:مئی کی تقریبات
زمرہ:نومبر کی تقریبات
زمرہ:ستمبر کی تقریبات
زمرہ:اگست کی تقریبات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
یوم ہم مادر پدر

**یوم ہم مادر پدر** (جسے کئی بار **قومی یوم ہم مادر پدر** بھی کہا جاتا ہے) ایک قومی تعطیل ہے جسے ریاستہائے متحدہ امریکا کچھ حصوں میں 10 اپریل کو  تسلیم کیا جا چکا ہے۔  باپوں کے دن اور ماؤں کے دن کے بر عکس اسے وفاقی طور پر تسلیم نہیں کیا گیا ہے، حالاں کہ *سیبلینگز ڈے فاؤنڈیشن* اسے بدلنے کی کوشش کر رہی ہے۔  
1998ء سے امریکا کی 49 ریاستوں کے گورنروں نے سرکاری طور پر یوم ہم مادر پدر کو ان کی ریاست میں تسلیم کیا ہے۔

## حوالہ جات

زمرہ:مئی کی تقریبات
زمرہ:اپریل کی تقریبات
زمرہ:ہم مادرپدر
زمرہ:ویکی ڈیٹا سے مطابقت رکھنے والی مختصر تفصیل
نانا نانی دادا دادی کا قومی دن

**قومی نانا نانی دادا دادی کا دن** ایک غیر مذہبی تعطیل ہے جسے ریاستہائے متحدہ امریکا میں 1978ء سے منایا جاتا ہے۔ مختلف ملکوں میں اسے مختلف دنوں میں منایا جاتا ہے۔ اسے کبھی ایک تعطیل بھی تسلیم کیا جاتا ہے۔ کبھی نانا نانی دادا دادی کے دن کو نانی دادی کا دن اور نانا دادا کا دن کے طور الگ الگ منایا جاتا ہے جیسے کہ 1965ء میں پولینڈ میں منایا گیا۔''

## نانا نانی اور دادا دادی کا سماج میں مقام
نانا نانی اور دادا دادی کا سماج میں مقام کہیں بھی یکساں نہیں ہے اور یہ کئی عوامل پر منحصر ہے۔ صحت مند اور معاشی طور خوش حال نانا نانی اور دادا دادی عمومًا بہتر رتبہ رکھتے ہیں بہ مقابلے بیمار، معاشی طور پر پست یا اپاہج نانا نانی اور دادا دادی۔ اسی طرح سماجی سوچ بھی نانا نانی اور دادا دادی کے مقام و مرتبے کو طے کرتی ہے۔ عمومًا مذہبی سماجوں میں عمر اور بزرگی کا خاص احترام کیا گیا ہے جب کہ غیر مذہبی سیاق و سباق میں وقت اور حالات کے حساب سے مقام طے ہوتا ہے۔

## حوالہ جات

زمرہ:نومبر کی تقریبات
زمرہ:ستمبر کی تقریبات
زمرہ:مارچ کی تقریبات
زمرہ:ریاستہائے متحدہ میں 1978ء کی تاسیسات
زمرہ:ضعیفی
زمرہ:جنوری کی تقریبات
زمرہ:اگست کی تقریبات
زمرہ:اکتوبر کی تقریبات
زمرہ:ریاستہائے متحدہ میں عوامی تعطیلات
زمرہ:کینیڈا میں عوامی تعطیلات
زمرہ:عمررسیدگی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
امرت بازار پترکا

**امرت بازار پترکا** ، غیر منقسم ہندوستان کا بنگالی اور انگریزی زبان میں نکلنے والا ایک روزنامہ اخبار تھا جسے 1868ء میں سسر کمار گھوش نےجیسور سے جاری کیا۔ بعد ازاں یہ کلکتہ، رانچی، الہ آباد اور کٹک سے بھی جاری ہوا۔ یہ اخبار 123 سال تک مسلسل اشاعت کے بعد 1991ء میں بند ہو گیا۔

## تاریخ
بنگال کے علاقے جیسور میں ایک گاؤں امرت بازار کے نام سے مشہور ہے۔ 20 فروری 1868ء میں وہاں سے انگریزی کے پروفیسر اور حریت پسند سسر کمار گھوش نے امرت بازار پترکا کے نام سے ایک پندرہ روزہ (بعد میں روزنامہ ہو گیا) بنگالی اخبار نکالا، جو ایک ایسے پریس میں چھپتا تھا جسے گھوش نے بتیس روپے میں خریدا تھا۔ 1872ء میں یہ اخبار کلکتہ منتقل ہو گیا۔ اس وقت اس کا ایک حصہ بنگالی میں تھا اور ایک انگریزی میں۔ یہ اخبار حکومت پر سخت نکتہ چینی کرتا تھا اور جب 1878ء میں ورنیکلر پریس ایکٹ نافذ ہوا تو اس کا ایک مقصد یہ بھی تھا کہ اس اخبار کو کچلا جائے، لیکن ایکٹ نافذ ہوتے ہی یہ اخبار انگریزی میں نکلنے لگا اور اس طرح قانون کی زد میں آنے سے بچ گیا۔ اُس وقت سے یہ اخبار جاری رہتے ہوئے 1991ء میں بند ہو گیا۔

## حوالہ جات

زمرہ:انگریزی اخبارات
زمرہ:بنگالی زبان کے اخبار
زمرہ:بھارت کے کالعدم اخبارات
زمرہ:بھارت میں 1986ء کی تحلیلات
زمرہ:بھارت میں 1991ء کی تحلیلات
زمرہ:بھارت میں شائع ہونے والے انگریزی زبان کے اخبارات
زمرہ:بھارت میں شائع ہونے والے روزنامے
زمرہ:کولکاتا میں شائع ہونے والے اخبارات
زمرہ:ہندوستان میں 1868ء کی تاسیسات
زمرہ:بھارت میں شائع ہونے والے بنگالی زبان کے اخبارات
زمرہ:کالعدم اخبارات
زمرہ:مغربی بنگال
یوم والدین

ریاستہائے متحدہ امریکا اور کئی مغربی ممالک میں جولائی کے چوتھے اتوار کو **والدین کا عالمی دن منایا** جاتا ہے۔اس سے پہلے صرف ماؤں کا عالمی دن منایاجاتا تھا جس کا آغاز ایک امریکی خاتون اینا ہاروس کی کوشش کا نتیجہ ہے ۔ اینا ہاروس چاہتی تھیں کہ اس دن کو ایک مقدس دن کے طور پر سمجھا اور منایا جائے ۔ ان کی کوششوں کے نتیجے میں 8 مئی 1914ء کو امریکا کے صدر ووڈرو ولسن نے اس دن کو سرکاری منظوری دی تھی

## بین الاقوامی
اقوام متحدہ نے یکم جولائی کو **عالمی یوم والدین** دنیا کے ہر حصے کے لیے قرار دیا تاکہ ماں باپ کی بے لوث وابستگی اور ان کو اپنے بچوں کے لیے جانفشانی کو تسلیم کیا جا سکے۔  یہ بین الاقوامی یوم اطفال سے مطابقت رکھتا ہے۔

## یوم والدین
جہاں یوم والدین تقاریب کے انعقاد کے پس پردہ والدین کی تعظیم اور پیرانہ سالی نیز بیماریوں سے مبتلا ہونے کی صورت میں اولاد کو ماں باپ کی جانب متوجہ کرنا ہے، وہیں ایک اہم مقصد یہ بھی ہے کہ خود ماں باپ کو اپنے جلیل القدر سماجی ذمے داری اور اولاد پر درکار ہمہ وقت اور ہمہ تن توجہ پر زور دینا۔ اس میں خاندانی اقدار اور سماجی اقدار کی پاسپانی اور ان کے فروغ کی بھی کوشش مضمر ہے۔

## حوالہ جات

زمرہ:مئی کی تقریبات
زمرہ:جون کی تقریبات
زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:اقوام متحدہ ایام
زمرہ:ویکی ڈیٹا سے مطابقت رکھنے والی مختصر تفصیل
زمرہ:جنوبی کوریا میں موسم بہار کی تقریبات
زمرہ:جنوبی کوریا میں 1973ء کی تاسیسات
زمرہ:ریاستہائے متحدہ میں 1994ء کی تاسیسات
زمرہ:رسوم
فضائی ہم بستری

**فضائی ہم بستری** ایک مظاہرے کی کار روائی ہے جس کی ایجاد جاپان میں ہوئی؛ اس کے تحت ملبوس مرد اور خواتین جنسی کار روائی کا کسی نادیدہ شراکت دار کے ساتھ پیش کرتے ہیں، جو کئی بار ماورائے حقیقت ہوتا ہے۔ اس کے پس پردہ موسیقی بجائی جاتی ہے اور حاضرین کے روبرو ایک مقابلے کا انعقاد ہوتا ہے۔ یہ اپنے نام کی موسومیت کے اعتبار سے فضائی گٹار بجانے کے مشابہ ہے۔ اس کے موجد *جے تارو سوگی ساکو* (J-Taro Sugisaku) کہتے ہیں کہ اس کی ایجاد ٹوکیو میں 2006ء میں کچھ ایسے مردوں نے کی تھی جن کے یہاں دوست لڑکیاں نہیں تھیں اور وہ بے زار تھے۔
 فضائی ہم بستری کی عالمی چیمپئن شپ کا ایک ویڈیو یوٹیوب پر جنوری 2007ء میں اپلوڈ کیا گیا تھا۔  اس کے بعد بی بی سی تھری کا ایک ڈاکیومنٹری شو مارچ 2007ء میں آیا جس کا نام *[[جاپانوراما]]* تھا۔ اسے بھی یوٹیوب پر اپلوڈ کیا گیا تھا، تاہم اسے "کچھ صارفین کے لیے نامناسب کے طور پر نشان زدہ" کیا تھا۔".

اس ویڈیو کا تذکرہ مختلف بلاگوں پر بہ کثرت کیا گیا۔  جاپانوراما ویڈیو کو مئی 2007ء میں آرلینڈو، فلوریڈا کے جیسن 2007ء کنونشن میں دکھایا گیا۔ اسی کے ساتھ ایک فضائی ہم بستری کا مقابلہ شروع ہوا، جس کے ویڈیو نے یوٹیوب پر اپنی الگ جگہ بنائی۔ 
   
اواخر جنوری اور ابتدائی فروری 2007ء میں امریکی سیاہ فام مرد نوجوانوں کے ایک گروپ نے خود کو "پیئر پریشر" کا نام دیا اور دو ویڈیوز تیار کیے جس میں فضائی ہم بستری کو موسیقی کے ساتھ ہوتا دکھایا گیا۔ اس ویڈیو کو یوٹیوب پر اپلوڈ کیا گیا۔ اس کے لیے صارفی نام "amp6" چنا گیا۔ فلیش بوٹ نے اسے "اب تک کا بہترین فضائی ہم بستری ویڈیو" قرار دیا۔

اگست 2007ء سے الامو ڈرافت ہاؤز ہر دو مہینے میں ایک بار ریاستہائے امریکا میں فضائی ہم بستری کے مقابلے منعقد کرتے آ رہا ہے۔

جون 2009ء میں الامو ڈرافت ہاؤز نے پورے ملک کا فضائی ہم بستری چیمپئن شپز کے تحت دورہ کیا جس میں چودہ شہروں کا احاطہ کیا گیا تھا۔ اس دورے کی میزبانی مزاحیہ فن کار کریس ٹرو نے کی۔ یہی دورہ 2010ء میں ہوا۔ اس موقع پر لی گئی تصاویر الامو ڈرافت ہاؤز کے فلیکر صفحے پر اپلوڈ کی گئی ہیں۔

## حوالہ جات

زمرہ:انسانی شہوانیت
زمرہ:مزاح
زمرہ:جاپانی ہنسی اور مزاح
جاوی ویکیپیڈیا

**جاوی ویکیپیڈیا** ویکیپیڈیا کا جاوی زبان کا نسخہ ہے جسے جاوی زبان میں لکھا جاتا ہے۔ اس کا آغاز 8 مارچ 2004ء کو ہوا تھا۔ جاوی ویکیپیڈیا میں 3 مئی 2007ء کو 10 ہزار مضامین مکمل ہوئے۔ دسمبر 2007ء تک اس نسخہ پر 48000 مضامین لکھے جا چکے تھے۔، انڈونیشیائی ذرائع ابلاغ میں جاوی ویکیپیڈیا کا تذکرہ ہو چکا ہے۔ ، حالانکہ ویکیپیڈیا کا لوگو جاوی رسم الخط میں نسخہ کے آغاز میں لکھا جا چکا تھا مگر اس کے مضامین 2013ء تک رومن رسم الخط میں نہیں لکھے گئے تھے۔

## سنگ میل
تاریخ
تعداد
نام مضمون
صارف
صارف
وقت
مضمون فی یوم
3 اگست 2010
30.000Daun, Sangkapura, GresikBlackKnight7.12352 دن19,2313 جولائی 2009
20.000Kandhangserang, Kandhangserang, PekalonganPras3.858دن23 فروری 2009
17.000Paku-pakuan*TracySurya*2.79319 دن52,62 فروری 2009
16.000Abad kaping-3*Pras*2.64879 دن12,715 نومبر 2008
15.000Kabupatèn Kutai Kartanegara*Pras*2.10273 دن13,73 ستمبر 2008
14.000Padasaka, Candhimulya, Magelang*Pras*1.67398 دن10,225 مئی 2008
13.000Triskaidekafobia*Meursault2004*1.053118 دن8,4710 فروری 2008
12.000Bucciano*Pras*80392 دن10,8710 نومبر 2007
11.000Puṣpacalita*Meursault2004*718191 دن5,243 مئی 2007
10.000Margatiga, Lampung Timur*Slamet Serayu*50710 دن10023 اپریل 2007
9.000Tomohon Timur, Tomohon*Slamet Serayu*49918 دن55,65 اپریل 2007
8.000Sugriwa*Anggoro*4852 دن5003 اپریل 2007
7.000224*PancenaBot*48429 دن34,483 فروری 2007
6.0001856*Meursault2004*42719 دنxx15 جنوری 2007
5.000Przemyśl*Meursault2004*404xx دنxx25 جولائِ 2006
2.000Sarpanaka*Anggoro*273xx دنxx7 مئی 2005
1.000Kakawin Ramayana*Meursault2004*7 دن71,4330 اپریل 2005
500Keju*Meursault2004*xx دنxx92 جولائی 2004
200Poerbatjaraka*Meursault2004*20 دن59 جولائی 2004
100Adigang, adigung, adiguna*Meursault2004*123 دن0,818 مارچ 2004
1Basa Jawa*Meursault2004*30 دن

## حوالہ جات

زمرہ:ویکیپیڈیا بلحاظ زبان
زمرہ:انڈونیشیا کے نامکمل مضامین
زمرہ:ویکی ڈیٹا سے مختلف مختصر وضاحت
غیبت کبری

اثناء عشری شیعوں کے عقیدہ کے مطابق **غیبت کبریٰ** یا غیبت دوم امام زمانہ محمد مہدی علیہ السلام کی دوسری غیبت ہے جو غیبت صغرٰیٰ یا غیبت اوّل کے بعد وقوع پزیر ہوئی۔ دونوں غیبتوں میں فرق یہ ہے کہ غیبت صغرٰی میں امام نے چار نمائندے( جو نواب اربعہ کہلاتے ہیں ) مقرر کیے تھے۔ لیکن غیبت کبریٰ میں کوئی نمائندہ مقرر نہیں کیا گیا۔ یہ غیبت329 ویں قمری سال سے قلیل مدتی پوشیدگی کے بعد شروع ہوئی اور قرب قیامت میں ظہور امام تک جاری رہے گی، تب تک امام عوام الناس کی نظروں سے اوجھل رہیں گے۔ لیکن ان کے وجود مقدس سے مخلوقات عالم فیضیاب ہورہی ہیں اور ان کی دعائیں سب کے شامل حال ہیں۔ اس دور غیبت کے اختتام پر خدا کے حکم سے امام ظہور فرمائیں گے اور عدل و انصاف کی ایسی حکومت قائم کریں گے جس کا فیض پوری دنیا کو ملے گا۔ امام ظالموں کو نیست و نابود کرکے مظلوموں اور پسے ہوئے لوگوں کو ان ظالموں سے نجات دلائیں گے.

## حوالہ جات

زمرہ:اسلامی اصطلاحات
زمرہ:شیعی معادیات
زمرہ:شیعیت
زمرہ:شیعہ ائمہ
زمرہ:مہدیت
زمرہ:مہدویات
زمرہ:ویکی ڈیٹا سے مطابقت رکھنے والی مختصر تفصیل
زاہدہ پروین

**زاہدہ پروین** (پیدائش: 1925ء — وفات: 15 مئی 1975ء) پاکستان کی کلاسیکی گلوکارہ تھیں۔زاہدہ پروین کی وجہ شہرت کافی کو کلاسیکی موسیقی کے انداز و نہج پر گانا ہے۔ انھیں ملکہ کافی کے نام سے بھی جانا جاتا ہے۔

## سوانح
زاہدہ پروین 1925ء میں امرتسر میں پیدا ہوئیں۔

## موسیقی
موسیقی کی تعلیم کپور تھلہ کے استاد تاج، امرتسر کے استاد حسین بخش اور پٹیالہ گھرانہ کے عاشق علی خان سے حاصل کی۔ کلاسیکی موسیقی میں انھوں نے باقاعدہ کافی گانے کی طرز قائم کی اور یہ اُن کی وجہ شہرت بنی۔زاہدہ پروین نے خواجہ غلام فرید کی کافیوں کو پہلی بار کلاسیکی موسیقی کے مطابق ترتیب دیا اور اُن کی کافی **کیا حال سناواں دِل دا** سے شہرت پائی۔

## پاکستان آمد
قیام پاکستان 1947ء کے بعد وہ پاکستان آگئیں اور یہاں ریڈیو پاکستان سے وابستہ ہوئیں۔ اُن کے کلاسیکی موسیقی کے پروگرام بغیر کسی تعطل کے نشر ہوتے رہے۔1964ء میں انھیں آل پاکستان میوزک کانفرنس میں طلائی تمغے سے نوازا گیا۔انھوں نے بطور پس پردہ گلوکارہ کے متعدد فلموں کے لیے گیت بھی گائے۔ 1975ء میں اُن کی وفات کے بعد اُن کی بیٹی شاہدہ پروین نے کافیوں کے سلسلے کو آگے بڑھایا۔

## وفات
15 مئی 1975ء کو 50 سال کی عمر میں زاہدہ پروین لاہور میں انتقال کرگئیں۔

## حوالہ جات

## مزید دیکھیے

* خواجہ غلام فرید
* شاہدہ پروین
* عاشق علی خان
* پٹیالہ گھرانہ
* کافی (شعری صنف)

زمرہ:پاکستانی گلوکارائیں
زمرہ:لاہوری شخصیات
زمرہ:بیسویں صدی کی پاکستانی گلوکارائیں
زمرہ:ہندی زبان کے گلوکار
زمرہ:پاکستانی غزل گائیک
زمرہ:پنجابی زبان کے گلوکار
زمرہ:لاہور کے گلوکار
زمرہ:اردو زبان کے گلوکار
زمرہ:امرتسر کے موسیقار
بنگالی ویکیپیڈیا

**بنگالی ویکیپیڈیا**  ویکیپیڈیا کا بنگالی نسخہ ہے جو ویکیمیڈیا فاؤنڈیشن کے زیر انتظام کام کرتا ہے۔ اس نسخہ کی خاص بات یہ ہے کہ اس میں بنگالی اسکرپٹ کے لیے صوتی لاطینی حروف تہجی ٹول موجود ہے جس کی مدد سے بغیر کسی سافٹ ویئر کو ڈاونلوڈ کیے اسے بنگالی ٹائپ کرنے کے لیے استعمال کیا جا سکتا ہے۔
بنگالی ویکیپیڈیا کا آغاز جنوری 2004ء میں ہوا تھا۔ اکتوبر 2006ء میں اس نسخہ نے 10،000 مضامین کا سنگ میل عبور کیا اور یوں بنگالی ویکیپیڈیا جنوبی ایشیا میں اس کارنامہ کو انجام دینے والی دوسری زبان بن گئی۔

 تک بنگالی ویکیپیڈیا میں  مضامین موجود ہیں۔

## صارفین اور شراکت دار





## مزید دیکھیے
* ویکیپیڈیا برادری

## حوالہ جات

## بیرونی روابط

* Bengali Wikipedia
* Bengali Wikipedia mobile

زمرہ:ویکیپیڈیا بلحاظ زبان
زمرہ:صفحات مع گراف
زمرہ:بنگلہ دیش میں 2004ء کی تاسیسات
زمرہ:بنگالی انسائیکلوپیڈیا
زمرہ:بھارت میں ویکیپیڈیا
زمرہ:ہند۔آریائی زبانوں میں ویکیپیڈیا
زمرہ:بنگالی زبان
زمرہ:مشرقی ہند۔آریائی زبانیں